Source: https://www.eduskunta.fi/FI/Vaski/sivut/trip.aspx?triptype=ValtiopaivaAsiakirjat&docid=ptk+5/2005
Timestamp: 2020-06-05 13:57:35+00:00
Document Index: 22740125

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

2) Euroopan neuvoston Suomen valtuuskunnan vaali
3) Suomen Pankin tilintarkastajien vaali
5) VN 1/2005 vp
6) HE 82/2004 vp
7) HE 277/2004 vp
8) HE 278/2004 vp
9) HE 279/2004 vp
10) HE 280/2004 vp
11) HE 281/2004 vp
12) HE 282/2004 vp
13) HE 1/2005 vp
14) HE 2/2005 vp
15) HE 3/2005 vp
16) HE 4/2005 vp
Täysistunnon pöytäkirja 5/2005 vp
PTK 5/2005 vp
5. TIISTAINA 8. HELMIKUUTA 2005
Puhemiehen muistosanat Veikko Helteen poismenon johdosta
Täysistunnon aluksi lausuu puhemies Paavo Lipponen ja :
Hyvät edustajatoverit!
Meidät tavoitti lauantaina suruviesti. Eduskunnan puhemies, ministeri ja sosialidemokraattisen liikkeen pitkäaikainen vaikuttaja Veikko Helle on poissa.
Veikko Helteen poliittinen ura oli ainutlaatuisen pitkä, yli 50 vuotta. Helle seurasi isänsä Edvard Helteen jalanjälkiä puusepästä kansanedustajaksi. Koko kansanedustajakautensa ajan hänellä olikin tapana esittäytyä puusepäksi Suomen eduskunnasta.
Helle valittiin eduskuntaan vuonna 1951, ja hän toimi kansanedustajana yhtämittaisesti vuoteen 1983 saakka. Ministerinä hän oli neljässä hallituksessa, pääosin työvoimaministerinä. Tasavallan presidentin valitsijamiehenä hän oli kuusi kertaa. Eduskunnan puhemiehenä hän toimi vuosina 1976—1977 ja varapuhemiehenä useilla valtiopäivillä. Ministerin arvonimi myönnettiin hänelle vuonna 1986.
Veikko Helle uppfyllde alla de förväntningar som grundlagen ställer på en riksdagsledamot. Han uppträdde alltid med allvar och värdighet. Helle åtnjöt sina ledamotskamraters odelade förtroende. Det kom speciellt väl till uttryck i arbetet i ekonomiutskottet, som han var ordförande för i mer än tio års tid. Helle lyckades skapa en exceptionell samarbetsanda i utskottet.
Helteen kohdalla täyttyi kaikki se, mitä perustuslaissa kansanedustajalta odotetaan. Hän esiintyi aina vakaasti ja arvokkaasti. Hän nautti edustajatovereidensa keskuudessa jakamatonta luottamusta. Tämä näkyi erityisesti talousvaliokunnan työssä, jonka puheenjohtajana hän toimi yli kymmenen vuotta. Helle onnistui luomaan valiokunnan työskentelyyn poikkeuksellisen yhteistyöhengen.
Vaikka Veikko Helle aikalaiskuvausten mukaan olisi usein mieluummin tehnyt puusepän töitä, hän hoiti korkeitakin valtiollisia velvollisuuksia ansiokkaasti ja taidolla. Ministeri- ja puhemiesvuosien aikana arvovaltaisten tilaisuuksien — niin valtiopäivien avajaisten kuin kuningatar Elisabethin vierailun — isännöinti sujui maailmanmiehen tyylikkyydellä.
Helle puolusti eduskunnan arvovaltaa ja asemaa. Muistelmissaan hän totesi: "Ei tässä maassa lakeja säädä mikään muu elin kuin eduskunta. Jos joku yrittää, niille laeille ei anneta arvoa."
Toiminta kotikuntansa Vihdin Nummelassa oli Veikko Helteelle kaikkein läheisintä. Työväenyhdistys Elon puheenjohtajana hän toimi 53 vuotta. Vihdin kunnanvaltuuston jäsen Helle oli puolen vuosisadan ajan, josta puheenjohtajana 18 vuotta. Olipa hän ministeri tai puhemies, niin samalla tavalla hän kiinnitti yhdistyksen kokousilmoituksia tolppiin ja tauluihin. SDP:n puoluetoimikuntaan Veikko Helle kuului vuosina 1957—1984, joista viimeiset 12 vuotta puolueen varapuheenjohtajana, ja sosialidemokraattisen eduskuntaryhmän puheenjohtajana Helle oli kolme vuotta.
Veikko Helle oli veteraanisukupolven väkevä johtohahmo. Hän piti luonnollisena menoa mukaan asevelitoimintaan. Aseveliliitosta juonsi alkunsa Helteen toiminta Kaatuneiden muistosäätiössä ja Rintamamiesveteraanien Liitossa. Veikko Helteen mielestä oli jo korkea aika laittaa sodissa vuosikausia rämpineiden rintamamiesten- ja naisten sosiaaliturva kuntoon.
Veikko Helle var en trygg och anspråkslös person, en samvetsgrann man, den långa vägens Cincinnatus. Han var en medlare och en förhandlare och högaktades över partigränserna. Helle lämnade sina starka spår i utvecklingen av Vichtis, Nyland och hela Finland.
Veikko Helle oli turvallinen ja vaatimaton ihminen, pitkän linjan Cincinnatus. Hän oli sovittelija ja neuvottelija, ja häntä kunnioitettiin yli puoluerajojen. Veikko Helle jätti vahvan rakennusjäljen Vihdin, Uudenmaan ja koko Suomen kehitykseen.
Vi högaktar minnet av Veikko Helle med en tyst minut.
Kunnioitamme Veikko Helteen muistoa hetken hiljaisuudella.
Edustajat kuuntelevat muistosanoja seisoaltaan.
8.—11.2. edustaja
8.—10.2. edustaja
Ilmoitetaan, että valtioneuvosto on 3. päivänä helmikuuta 2005 päivätyllä kirjelmällään toimittanut eduskunnalle perustuslain 96 §:n 2 momentissa tarkoitetut Euroopan unionin asiat U 1, 2/2005 vp.
asian U 1 osalta lakivaliokunnan sekä
asian U 2 osalta maa- ja metsätalousvaliokunnan ja ympäristövaliokunnan on annettava lausunto.
Ilmoitetaan, että puhemiesneuvosto on 4. päivänä helmikuuta 2005 päättänyt lähettää valiokuntaan toimenpidealoitteet TPA 111—118/2004 vp.
Maa- ja metsätalousvaliokunnan jäsenet
Ilmoitetaan, että valiokuntapaikkojen järjestelyä varten pyytää ed. Kimmo Tiilikainen vapautusta maa- ja metsätalousvaliokunnan jäsenyydestä. Puhemiesneuvosto puoltaa pyyntöä.
Ilmoitetaan, että maa- ja metsävaliokunnan täydennysvaali toimitetaan huomenna keskiviikkona 9. päivänä helmikuuta kello 15 pidettävässä täysistunnossa. Ehdokaslistat täydennysvaalia varten on vaalisäännön 13 §:n mukaan jätettävä keskuskansliaan viimeistään huomenna keskiviikkona kello 12.
Päiväjärjestyksen 1) asiana on Pohjoismaiden neuvoston Suomen valtuuskunnan vaali.
Pohjoismaiden neuvoston Suomen valtuuskunnan koolle kutsumista varten annan puheenvuoron valtuuskunnan vanhimmalle jäsenelle ed. Saarikankaalle.
Arvoisa puhemies! Pohjoismaiden neuvoston Suomen valtuuskunnan järjestäytymiskokous pidetään torstaina 10. helmikuuta kello 8.30 suuren valiokunnan kokoushuoneessa F-rakennuksessa.Ärade talman! Det konstitutionerande mötet med Finlands delegation i Nordiska rådet hålls torsdagen den 10 februari kl. 8.30 i stora utskottets mötesrum i F-byggnaden.
Päiväjärjestyksen 2) asiana on Euroopan neuvoston Suomen valtuuskunnan vaali.
Euroopan neuvoston Suomen valtuuskunnan koolle kutsumista varten annan puheenvuoron valtuuskunnan vanhimmalle jäsenelle ed. Drombergille.
Arvoisa puhemies! Kutsun Euroopan neuvoston Suomen valtuuskunnan järjestäytymiskokoukseen huomenna keskiviikkona 9. helmikuuta kello 13 päätalon suuren valiokunnan huoneeseen.
Päiväjärjestyksen 3) asiana on Suomen Pankin tilintarkastajien vaali.
kansanedustaja Susanna Huovinen /sd
Kun täydennysvaalia varten vaalisäännön 8 ja 13 §:n mukaisesti jätetyssä ehdokaslistassa on kirjaston hallituksen henkilökuntajäseneksi ja hänen varajäsenekseen ehdotettu valittaviksi yhtä monta kuin vaalissa on valittavia, totean vaalisäännön 10 §:n nojalla, että vaali on yksimielinen ja että valituiksi ovat tulleet ehdokaslistan mukaisesti henkilökuntajäseneksi verkkopalveluamanuenssi Leena Karjalainen ja häneltä vapautuvalle varajäsenen paikalle informaatikko Päivi Erkkilä.
5) Valtioneuvoston kirjelmä valtioneuvoston jäsenten sidonnaisuuksista
Valtioneuvoston kirjelmä VN 1/2005 vp
Käsittelyn pohjana on 3. päivänä helmikuuta 2005 päivätty valtioneuvoston kirjelmä ja sen liitteinä olevat pääministeri Vanhasen sekä ministereiden Kalliomäki, Enestam, Mönkäre, Koskinen, Pekkarinen, Filatov, Kääriäinen, Rajamäki, Luhtanen, Korkeaoja, Wideroos, Hyssälä, Manninen, Haatainen, Lehtomäki ja Karpela ilmoitukset muutoksista heidän aiempiin selvityksiin sidonnaisuuksistaan. Työjärjestyksen 29 §:n mukaan eduskunta ei tee päätöstä kirjelmän johdosta.
6) Hallituksen esitys laeiksi kuolleeksi julistamisesta ja säädettyjen määräaikain laskemisesta annetun lain 6 §:n muuttamisesta
Hallintovaliokunnan mietintö HaVM 1/2005 vp
7) Hallituksen esitys laiksi väestötietolain muuttamisesta
Hallituksen esitys HE 277/2004 vp
8) Hallituksen esitys laiksi metsästyslain muuttamisesta
Hallituksen esitys HE 278/2004 vp
9) Hallituksen esitys laeiksi vaarallisten kemikaalien ja räjähteiden käsittelyn turvallisuudesta, kemikaalilain muuttamisesta sekä rikoslain 44 luvun 11 ja 12 §:n muuttamisesta
Hallituksen esitys HE 279/2004 vp
Asia lähetetään puhemiesneuvoston ehdotuksen mukaisesti talousvaliokuntaan, jolle työelämä- ja tasa-arvovaliokunnan sekä ympäristövaliokunnan on annettava asiasta lausunto.
Puhemiesneuvosto ehdottaa, että asia lähetetään hallintovaliokuntaan, jolle perustuslakivaliokunnan sekä työelämä- ja tasa-arvovaliokunnan on annettava asiasta lausunto.
Puhemiesneuvoston ehdotus hyväksytään ja asia lähetetään hallintovaliokuntaan, jolle perustuslakivaliokunnan sekä työelämä- ja tasa-arvovaliokunnan on annettava asiasta lausunto.
11) Hallituksen esitys laiksi kadun ja eräiden yleisten alueiden kunnossa- ja puhtaanapidosta annetun lain muuttamisesta
Asia lähetetään puhemiesneuvoston ehdotuksen mukaisesti ympäristövaliokuntaan, jolle perustuslakivaliokunnan sekä liikenne- ja viestintävaliokunnan on annettava asiasta lausunto.
12) Hallituksen esitys laiksi osakeyhtiölain 7 luvun 6 ja 8 §:n muuttamisesta
Hallituksen esitys HE 282/2004 vp
13) Hallituksen esitys laiksi osuuspankeista ja muista osuuskuntamuotoisista luottolaitoksista annetun lain muuttamisesta
Hallituksen esitys HE 1/2005 vp
14) Hallituksen esitys eräiden ydinvastuualalla tehtyjen kansainvälisten pöytäkirjojen hyväksymisestä sekä laeiksi näiden pöytäkirjojen lainsäädännön alaan kuuluvien määräysten voimaansaattamisesta ja ydinvastuulain muuttamisesta
15) Hallituksen esitys laiksi Kansaneläkelaitoksen kuntoutusetuuksista ja kuntoutusrahaetuuksista
16) Hallituksen esitys laiksi sairausvakuutuslain muuttamisesta
Täysistunto lopetetaan kello 16.07.